Iώσηπος Μοισιόδακας - Βικιπαίδεια

# Iώσηπος Μοισιόδακας

### Από τη Βικιπαίδεια, την ελεύθερη εγκυκλοπαίδεια

Ο Ιώσηπος Μοισιόδακας (ή Μοισιόδαξ, 1730-1800) ήταν Έλληνας δάσκαλος του γένους και συγγραφέας. Ήταν πιστός υποστηρικτής του Ελληνικού Διαφωτισμού· δημιούργησε σχολεία και ενίσχυσε το κίνημα και οικονομικά. Ο ίδιος αναφέρεται στον Νεοελληνικό Διαφωτισμό με την εξής φράση: "Η φυσική θα καταπολεμήσει την απάτη και ο (δια)φωτισμός θα διαλύσει την αμάθεια, τις ερινύες των προκαταλήψεων που έχουν εκβαρβαρώσει το περίλαμπρον άλλοτε γένος των Ελλήνων".

Ο Ιώσηπος Μοισιόδακας είχε επηρεαστεί από τις φιλοσοφικές ιδέες του Τζων Λοκ και ήταν θερμός υποστηρικτής του Βολταίρου και πολέμιος του σχολαστικισμού, όπως και των παλαιών παιδαγωγικών ιδεών. Πίστευε ότι τα παιδιά έπρεπε να διδάσκονται φιλοσοφία, μαθηματικά και φυσική.

Το 1765 διορίστηκε διευθυντής της σχολής του Ιασίου, όπου θέλησε να εφαρμόσει τους πρωτοποριακούς του τρόπους διδασκαλίας. Οι πρωτοποριακές μέθοδοί του τον έφεραν σε σύγκρουση με τους συντηρητικούς και τον ανάγκασαν, το 1777, να παραιτηθεί από την θέση του. Πήγε στο Βουκουρέστι, στη Βενετία, στην Τεργέστη και στην Βιέννη. Το 1778 σταμάτησε να διδάσκει και άρχισε να συγγράφει.

## [Επεξεργασία] Έργο

Το συγγραφικό έργο του είναι πλούσιο. Τα πιο γνωστά του έργα είναι: Περί παίδων αγωγή (Βιέννη 1779) , Απολογία (Βιέννη 1780), Θεωρία της γεωγραφίας. Εκτός από την συγγραφή νέων βιβλίων ασχολήθηκε και με την μετάφραση κειμένων διάσημων συγγραφέων, όπως του Λοκ και του Μουρατόρι.

Ανακτήθηκε από "http://el.wikipedia.org../../../i/%CF%8E/%CF%83/I%CF%8E%CF%83%CE%B7%CF%80%CE%BF%CF%82_%CE%9C%CE%BF%CE%B9%CF%83%CE%B9%CF%8C%CE%B4%CE%B1%CE%BA%CE%B1%CF%82_5cb5.html"

Κατηγορίες: Έλληνικός διαφωτισμός

##### Views

- Άρθρο
- Συζήτηση
- Τελευταία έκδοση

##### Αναζήτηση